ক্যান্সারের কাছে হেরে গেলেন জাতীয় পার্টির নেতা সাচ্চু
ক্যান্সারে আক্রান্ত হয়ে মৃত্যুবরণ করেছেন ব্রাহ্মণবাড়িয়ার আখাউড়া উপজেলা জাতীয় পার্টির নেতা মো.সাজেদুল ইসলাম সাচ্চু (৪৫)। বুধবার সন্ধ্যায় নিহতের চাচাতো ভাই মো. সাংবাদিক জয়নাল আবেদীন তার মৃত্যুর এ তথ্য নিশ্চিত করেছেন।







এর আগে মো.সাজেদুল ইসলাম সাচ্চু বিকাল সাড়ে ৫টার দিকে পৌরশহরের দুর্গাপুর গ্রামের নিজ বাড়িতে মৃত্যুবরণ করেন। তিনি আখাউড়া উপজেলা জাতীয় পার্টির সাবেক সাংগঠনিক সম্পাদক ছিলেন।




পরিবার সূত্রে জানা গেছে, ক্যান্সারে আক্রান্ত হওয়ার পরে দীর্ঘ ৬ মাস ঢাকার ক্যান্সার হাসপাতালে চিকিৎসাধীন ছিলেন সাজেদুল ইসলাম সাচ্চু। পরবর্তীতে কিছুটা উন্নতির দিকে গেলে বাসায় নিয়ে আসা হয়। হাসপাতাল এবং বাসা এভাবে দীর্ঘ ৬ মাস চিকিৎসা শেষে মৃত্যুর কাছে হেরে গেলেন জাতীয় পার্টির এই নেতা।
মৃত্যুকালে তিনি স্ত্রী, দুই মেয়ে ও এক ছেলেসহ অসংখ্য গুণগ্রাহী রেখে গেছেন।
সাজেদুল ইসলাম সাচ্চুর অকাল মৃত্যুতে এলাকাজুড়ে শোক নেমে আসে। তার আত্মার মাগফিরাত কামনার পাশাপাশি শোকসন্তপ্ত পরিবারের সদস্যদের প্রতি গভীর সমবেদনা প্রকাশ করছে এলাকাবাসী।

ক্যান্সারে আক্রান্ত হয়ে মৃত্যুবরণ করেছেন ব্রাহ্মণবাড়িয়ার আখাউড়া উপজেলা জাতীয় পার্টির নেতা মো.সাজেদুল ইসলাম সাচ্চু (৪৫)। বুধবার সন্ধ্যায় নিহতের চাচাতো ভাই মো. সাংবাদিক জয়নাল আবেদীন তার মৃত্যুর এ তথ্য নিশ্চিত করেছেন।